|  |  |
| --- | --- |
|  | **«Talap» КЕАҚ**  **(№6 хаттама 2022 жылғы «21» шілдедегі)**  **Директорлар кеңесінің**  **шешімімен бекітілген** |
|  |  |

**«Talap» коммерциялық емес акционерлік қоғамының сыбайлас жемқорлыққа қарсы іс-қимыл**

**Саясаты**

Нұр-Сұлтан 2022ж.

**1. Жалпы ережелер**

1. Осы «Talap» коммерциялық емес акционерлік қоғамының (бұдан әрі - Қоғам) сыбайлас жемқорлыққа қарсы іс - қимыл саясаты Қазақстан Республикасының (бұдан әрі-ҚР) қолданыстағы сыбайлас жемқорлыққа қарсы заңнамасына және Қоғамның ішкі құжаттарына сәйкес әзірленді. Саясат Қоғам қызметіндегі сыбайлас жемқорлық құқық бұзушылықтардың алдын алуға және жолын кесуге бағытталған, сыбайлас жемқорлыққа қарсы іс-қимыл мақсатында ішкі бақылауды ұйымдастырудың негізгі қағидаттарын, тәсілдері мен талаптарын реттейтін Қоғамның ішкі құжаты болып табылады.

2. Осы саясат:

1) сыбайлас жемқорлыққа қарсы іс-қимыл саласындағы мақсаттар мен міндеттерді;

2) Сыбайлас жемқорлыққа қарсы іс-қимылдың негізгі қағидаттарын;

3) ҚР Сыбайлас жемқорлыққа қарсы заңнамасының талаптарын және оны орындау жөніндегі міндеттемелерді;

4) Сыбайлас жемқорлықтың алдын алу және оған қарсы іс-қимыл жөніндегі шаралар кешенін;

5) Осы саясаттың сақталуына жауаптылықты белгілейді.

3. Осы Саясаттың негізгі мақсаты Қоғамда сыбайлас жемқорлықтың алдын алу бойынша тиімді шараларды жүзеге асыру және Қоғам қызметкерлері арасында сыбайлас жемқорлыққа қарсы мәдениетті қалыптастыру болып табылады.

**2. Қолданылу аясы**

4. Осы Саясаттың қосымшасына сәйкес Қоғамның барлық қызметкерлері Саясат талаптарымен танысуы, оны орындауы және қатаң сақтауы міндетті болып табылады.

5. Осы Саясат Қоғамның Kasipkor.kz веб-сайтында нормативтік құқықтық актілер бөлімінде орналастырылуы тиіс.

**3. Терминдер мен анықтамалар**

6. Осы Саясатта мынадай терминдер мен анықтамалар пайдаланылады:

1) **Қазақстан Республикасының сыбайлас жемқорлыққа қарсы заңнамасы** – «Сыбайлас жемқорлыққа қарсы іс-қимыл туралы» 2015 жылғы 18 қарашадағы ҚР Заңы және сыбайлас жемқорлыққа қарсы іс-қимыл мәселелері жөніндегі өзге де нормативтік – құқықтық актілер (бұдан әрі-заң);

2) **Сыбайлас жемқорлыққа қарсы комплаенс** – Қоғам бөлімшелерінің біріне жүктелген Қоғам қызметкерлерінің Қазақстан Республикасының сыбайлас жемқорлыққа қарсы іс-қимыл саласындағы заңнамасын сақтауын қамтамасыз ету жөніндегі функция;

3) **мүдделер қақтығысы** – қызметкерлердің жеке мүдделері мен олардың қызметтік міндеттері арасындағы қайшылық, мұндай жағдайда қызметкердің жеке мүдделері олардың өз қызметтік міндеттерін тиісінше орындамауына әкеп соғуы мүмкін;

4) **сыбайлас жемқорлық құқық бұзушылық** – заңда мұндай әрекет үшін әкімшілік немесе қылмыстық жауаптылық белгіленген, сыбайлас жемқорлық белгілері бар құқыққа қайшы, кінәлі түрдегі іс-әрекет (әрекет немесе әрекетсіздік);

5) **сыбайлас жемқорлық қауіпі** – сыбайлас жемқорлық құқық бұзушылықтарды жасауға ықпал ететін себептер мен жағдайлардың туындау мүмкіндігі;

6) **сыбайлас жемқорлықтың алдын алу** – Қоғамның сыбайлас жемқорлықтың алдын алу шаралары жүйесін әзірлеу және енгізу арқылы құқық бұзушылықтар жасауға ықпал ететін себептер мен жағдайларды зерделеу, анықтау, шектеу және жою жөніндегі қызметі;

**4. Сыбайлас жемқорлыққа қарсы іс-қимыл саласындағы мақсат пен міндеттер**

7. Қоғамдағы сыбайлас жемқорлыққа қарсы іс-қимылдың негізгі мақсаты Қоғамның және оның қызметкерлерінің ҚР Сыбайлас жемқорлыққа қарсы іс-қимыл туралы заңнамасын сақтауы, лауазымды және оларға теңестірілген адамдарды сыбайлас жемқорлық қызметіне тарту тәуекелін барынша азайту болып табылады.

8. Қойылған мақсатқа жету үшін осы саясат мынадай міндеттерді шешуді көздейді:

1) сыбайлас жемқорлыққа қарсы іс-қимыл мәселелері бойынша сыртқы реттеу талаптарының және үздік халықаралық практиканың сақталуын қамтамасыз ету;

2) кез келген сыбайлас жемқорлық көріністеріне мүлдем төзбеушілік түсінігін қалыптастыру;

3) Сыбайлас жемқорлық қауіптерін анықтау, бағалау және қайта бағалау;

4) заңға сәйкес сыбайлас жемқорлықтың алдын алуға және оған қарсы іс-қимылға бағытталған шаралар жүйесін тиімді іске асыру.

**5. Сыбайлас жемқорлыққа қарсы іс-қимылдың негізгі қағидаттары**

9. Сыбайлас жемқорлыққа қарсы іс-қимылдың негізгі қағидаттары:

1) **сыбайлас жемқорлықтың кез келген көріністеріне мүлдем төзбеушілік**: Қоғам өз қызметін жүзеге асыру кезінде кез келген нысандар мен көріністерде сыбайлас жемқорлықтан толық бас тарту қағидатын ұстанады. Сыбайлас жемқорлықтың кез келген көріністеріне төзбеушілік қағидаты Қоғамның атынан әрекет ететін Қоғамның лауазымды және оларға теңестірілген тұлғаларына тікелей немесе жанама түрде, жеке өзі немесе қандай да бір делдалдық арқылы сыбайлас жемқорлық әрекеттеріне қатысуға қатаң тыйым салуды білдіреді;

2) **жоғары басшылықтың үлгі өнегесі:** Қоғамның басшы қызметкерлері барлық деңгейлерде сыбайлас жемқорлықтың кез келген нысандары мен көріністеріне ымырасыз көзқарас танытуға тиіс;

3) **жазаның бұлтартпаушылығы:** Қоғам өзінің лауазымдық міндеттерін атқару кезінде сыбайлас жемқорлық құқық бұзушылықтар жасаған жағдайда атқаратын лауазымына, жұмыс өтіліне және өзге де жағдайларға қарамастан қызметкерлерді жазалаудың бұлтартпаушылығы туралы мәлімдейді;

4) **мүдделер қақтығысына жол бермеу:** Қоғам мүддесімен Қоғам қызметкерлерінің мүделерінде қақтығыс болған жағдайда Қоғам қызметкерлері Қоғамда шешім қабылдауға тікелей немесе жанама әсер етпеуі керек деп санайды. Мүдделер қақтығысы болған жағдайда қызметкерлер бұл ақпаратты өзінің тікелей басшысына, комплаенс-қызметке хабарлауға тиіс;

5) **басшылықтың сыбайлас жемқорлыққа қарсы комплаенс тиімділігіне мүдделілігі**: Қоғам рәсімдерді олардың іске асырылуын және елеулі нәтиже алуын қамтамасыз ететін әрекеттердің орындалуын барынша ашық және айқын етуге ұмтылады;

6) **Сыбайлас жемқорлыққа қарсы комплаенсті жүзеге асырудың үздіксіздігі.**

**6. Сыбайлас жемқорлықтың алдын алу және оған қарсы іс-қимыл жөніндегі шаралар кешені**

10. Сыбайлас жемқорлыққа қарсы іс-қимыл шараларының жүйесі:

1) **сыбайлас жемқорлыққа қарсы мониторинг –** сыбайлас жемқорлыққа қарсы саясаттың тиімділігіне қатысты ақпаратты жинау, талдау және бағалау;

2) **сыбайлас жемқорлық тәуекелдерін талдау** **–** сыбайлас жемқорлыққа ықпал ететін себептер мен жағдайларды анықтау және зерделеу;

3) **Сыбайлас жемқорлыққа қарсы мәдениетті қалыптастыру** – Қоғамда сыбайлас жемқорлыққа төзбеушілікті арттыру, Қоғамның барлық қызметкерлерінің іскерлік қарым-қатынас этикасына әсер ететін және қызметкерлердің этикалық, адал мінез-құлқын дамытуға бағытталған Қызметкерлер мінез-құлқының жалпы ережелері мен қағидаттарын сақтауы;

4) **Сыбайлас жемқорлыққа қарсы шектеулер:**

- материалдық сыйақыны, сыйлықтарды немесе көрсетілетін қызметтерді ұсынған адамдардың пайдасына әрекеттері (әрекетсіздігі) үшін, егер мұндай әрекеттер көрсетілген адамдардың қызметтік өкілеттіктеріне кірсе немесе осы адамдар лауазымдық жағдайына байланысты мұндай әрекеттерге (әрекетсіздікке) ықпал етуі мүмкін болса, оларды қабылдау;

- мемлекеттік функцияларды орындаумен үйлеспейтін қызметті жүзеге асыру; - жақын туыстарының, жұбайлары мен жекжаттарының бірлескен қызметіне (жұмысына) жол бермеу;

- мүліктік және мүліктік емес игіліктер мен артықшылықтар алу немесе алу мақсатында ресми таратылуға жатпайтын қызметтік және өзге де ақпаратты пайдалану;

- ҚР тыс жерде орналасқан, шетелдік банктерде шоттар (салымдар) ашу және иелену.

5) **мүдделер қақтығысын реттеу** **–** мүдделер қақтығысын анықтау, шешу және алдын алу жөніндегі кешенді жүйені қалыптастыру.

**7. Жауапкершілік және өкілеттіктер**

11. Қоғам басшылығы сыбайлас жемқорлыққа қарсы келесідей іс-қимыл шараларын қолдауды қамтамасыз етеді:

- Қоғам активтерінің сақталуын қамтамасыз етуге және ішкі бақылау жүйесін жетілдіруге байланысты қажетті шараларды жүзеге асыру;

- сыбайлас жемқорлық белгілеріне уақтылы тергеу жүргізу;

- Қоғам қызметкерлерінің қызметінде жол берілген бұзушылықтар сыбайлас жемқорлыққа қатысты құқық бұзушылық жасауға әкеп соқтырса, оларды жауапкершілікке тарту жөнінде қажетті шараларды қабылдауды қамтамасыз ету;

12. Қоғамның барлық қызметкерлері осы саясаттың қағидаттары мен талаптарын сақталуына ҚР қолданыстағы заңнамасына сәйкес жауапкершілік атқарады.

13. Осы саясаттың ережелерін бұзған кінәлі тұлғалар Қазақстан Республикасының заңнамасында көзделген тәртіппен және негіздер бойынша тәртіптік, әкімшілік, азаматтық немесе қылмыстық жауапкершілікке тартылуы мүмкін.

|  |  |  |
| --- | --- | --- |
|  |  | «Talap» коммерциялық емес акционерлік қоғамының сыбайлас жемқорлыққа қарсы іс-қимыл саясатына  Қосымша |

**Растау**

*Тиісті ұяшықтарды белгілеңіз*

□ «Talap»коммерциялық емес акционерлік қоғамының сыбайлас жемқорлыққа қарсы іс-қимыл саясатын зерттегенімді және түсінгенімді растаймын.

□ Мен сыбайлас жемқорлыққа қарсы стандарттар мен шектеулерді қатаң сақтауға, сондай-ақ «Talap»коммерциялық емес акционерлік қоғамының сыбайлас жемқорлыққа қарсы іс-қимыл саясатында белгіленген талаптарды орындауға міндеттенемін.

□ Мен сыбайлас жемқорлыққа қарсы стандарттар мен шектеулерді қатаң сақтауға, сондай-ақ «Talap»коммерциялық емес акционерлік қоғамының сыбайлас жемқорлыққа қарсы іс-қимыл саясатында белгіленген талаптарды орындауға міндеттенемін.

□ Мен «Talap» коммерциялық емес акционерлік қоғамының сыбайлас жемқорлыққа қарсы іс-қимыл саясатын бұзған жағдайда мені тәртіптік, азаматтық-құқықтық, әкімшілік және қылмыстық жауапкершілікке тартуға, оның ішінде Қазақстан Республикасының заңнамалық актілерінде белгіленген тәртіппен атқаратын қызметінен босатуға болатындығы туралы хабардар етілдім.

□ Мен Мүдделер қақтығысының кез келген мүмкіндігін болдырмау және алдын алу шараларын қабылдауға және мүдделер қақтығысын шешу мақсатында Жұмыс берушіге ол туралы белгілі болған кезде мүдделер қақтығысының немесе оның пайда болу мүмкіндігі туралы дереу хабарлауға міндеттенемін.

*Осы жерге қолыңызды қойыңыз*

Толық аты-жөніңіз \_\_\_\_\_\_\_\_\_\_\_\_\_\_\_\_\_\_\_\_\_

Күні \_\_\_\_\_\_\_\_\_\_\_\_\_\_\_\_\_\_\_\_\_

Қолы \_\_\_\_\_\_\_\_\_\_\_\_\_\_\_\_\_\_\_\_\_